Rijeka, 18. prosinca 2020.g.

**OBJAVA ZA MEDIJE**

**KROZ ŠETNJU, IZLOŽBU I ONLINE PROGRAM**

**ODRŽAN DAN SUSJEDSTVA PEHLIN EPK „ZAJEDNO U RAZLIČITOSTI“**

**U susjedstvu Pehlin EPK ovog je petka, 18. prosinca 2020.g. održan još jedan u nizu dana susjedstava, kojima se male lokalne zajednice predstavljaju u okviru programa Europske prijestolnice kulture. Program pod nazivom „Zajedno u različitosti“ uspio je u svom naumu**

**međusobno boljeg upoznavanja i razumijevanja onih koji tamo žive**, **ali i onih koji su Pehlin danas posjetili.**

**Dan je počeo Pehlinskim nomadskim hodanjem koji je i tijekom godine aktualan u ovom riječkom naselju.** Naime, **susjedstvo Pehlin**, članovi **Mjesnog odbora Pehlin** i **Matice umirovljenika Rijeka** svoje zdravlje čuvaju rekreativnim nordijskim hodanjem, koje kad se izvodi na Pehlinu dobija svoj nomadski karakter. Osim brige o sebi i svom tijelu u pehlinsko nomadsko hodanje ubraja se i briga o okolišu, čime se nastoji očuvati ovu zelenu zonu grada koja obiluje šetnicama kroz pehlinske šume i šumarke.Ovoga su se puta okupljeni zaustavili na vidikovcu s kojeg se vidi cijeli Pehlin te su uz pomoć urbanističkih karti neformalno razgovarali o prijedlogu novog urbanističkog plana Rujevice.

Nakon šetnje, program „Zajedno u različitosti“, nastavio se u **Češkom domu** **T. G. Masaryka** , uz poštivanje svih važećih epidemioloških mjera, gdje je održan **Dan otvorenih vrata Češke besede.**

Tamo su zainteresirani mogli razgledati prigodnu izložbu posvećenu dugogodišnjem djelovanju Češke besede „Tradicijski predmeti“ kao i prezentaciju izrade i ukrašavanja tradicionalnog slatkiša pernika (medenjaka), od strane članova **Kreativne skupine „A je to“,** koja aktivno radi na očuvanju tradicionalnih čeških običaja.

**Treći segment Dana susjedstva Pehlin EPK odvijao se online,** **na Facebook stranici** [**Penzići Rijeka**](https://www.facebook.com/penzici.rijeka)**, koji je na istoj adresi dostupan i dalje, a može se pogledati i na Facebook stranici** [**Rijeke 2020**](https://www.facebook.com/rijeka2020)**.**Gost susjedstva Pehlin na ovaj je način bio pjesnik i kazivač čakavštine **Ivan Rudanović, inače znan kao Mali Kosićev**, jedan od iznimnih poznavatelja Riječke povijesti, čakavskog jezika i naravno Pehlina, koji je predstavio svoju poeziju.   
Svoj je doprinos online programu u drugom videu dao i **KUD Pehlin Kings**, prateća plesna skupina legendarnog benda Pehlin Kings, a u organizaciji **Vijeća romske nacionalne manjine Primorsko-goranske županije** te **udruge EU-Rom**.

Nositelji inicijative susjedstva Pehlin su **Mjesni odbor Pehlin**, **Češka beseda Rijeka**, **Vijeće romske nacionalne manjine Primorsko-goranske županije**, **Udruga EU-ROM**, **Osnovna škola Pehlin** i **Matica Umirovljenika grada Rijeke**.

Europsko susjedstvo s kojim dijele iskustva su[**Timișoara 2021**](https://www.timisoara2021.ro/ro/), [**Solidart**](https://solidart.online/en/home/) i **Kazališni kolektiv** [**Basca**](https://solidart.online/en/projects/basca/) iz Rumunjske.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42